Robert Vaughn

Robert Francis Vaughn (født 22. november 1932 i New York, død 11. november 2016 i Ridgefield i Connecticut) var en amerikansk skuespiller kjent fra teaterscenen, filmer og TV-serier. En av hans tv-serieroller var spionen Napoleon Reiser i TV-serien The Man from U.N.C.L.E.


== Liv og virke ==


=== Bakgrunn ===
Vaughns foreldre var begge skuespillere. Faren, Gerald Walter Vaughn, opptrådte i radio og hans hustru,  Marcella Frances (Gaudel), på teateret. Hans stamtre hadde irske, franske og tyske røtter.Foreldrene ble skilt, og Vaughn bodde hos besteforeldrene i Minneapolis i Minnesota mens moren reiste rundt og opptrådte.Vaughn ville først bli journalist og studerte med dette for øye i Minnesota. Etter ett år sluttet han, og reiste til Los Angeles, til sin mor. I løpet av sine år på college kom han imidlertid i intensiv berøring med teater og radio, og fulgte likevel i foreldrenes fotspor.


=== Skuespiller ===

Ved en teateropptreden tidlig på 1940-årene i Los Angeles ble han lagt merke til av filmfolk, ble «oppdaget», og fikk sin første kontrakt med et filmstudio. 
Vaughns første store rolle var i filmen The Young Philadelphians fra 1959, der han ble nominert til en Oscar og Golden Globe for beste mannlige birolle. Vaughns mest kjente filmrolle var sannsynligvis som en av de syv innleide revolvermennene i den klassiske westernfilmen De syv uovervinnelige (The Magnificent Seven).


=== Samfunnsengasjement ===
Vaughn tok i 1970 phd-graden i kommunikasjonsvitenskap ved University of Southern California  med avhandlingen The Influence of the House Committee on Un-American Activities on the American Theater 1938-58. I 1972 ble avhandlingen utgitt i bokform med tittelen Only Victims. A Study of Show Business Blacklisting. Den omhandlet McCarthy-tiden og dens innvirkning på amerikansk showbusiness.
Vaughn ble aktiv i Det demokratiske partiet tidlig i 1950-årene da han gikk på college i Minnesota. Han var også aktiv i forskjellige fredsgrupper som ble opprettet under Vietnamkrigen.Sammen med Dick Van Dyke og Carl Reiner var Vaughn grunnlegger av Dissenting Democrats. Tidlig i presidentvalgkampen i 1968 støttet han Minnesota-senatoren Eugene McCarthy, som stilte som alternativ til visepresident Hubert Humphrey.Vaughn ble ansett å ha egne politiske ambisjoner, men i et intervju i 1973 benektet han dette.


== «Credits» ==


=== Teater ===
I  august 1955 spilte Vaughn Judas Iscariot i The Pilgrimage Play på Pilgrimage Theater i Hollywood.
Tidlig på 1970-tallet opptrådte han i ledende rolle i Tom Stoppards stykke The Real Inspector Hound.
Han har spilt presidentene Franklin D. Roosevelt, Harry S. Truman (og på fjernsyn Woodrow Wilson).
Han var jurymedlem nr. 9 i Twelve Angry Men på Birmingham Repertory Theatre i Storbritannia i oktober 2013,og til juni 2014


=== Film ===


=== Fjernsyn ===


=== Bøker ===
Only Victims: A Study of Show Business Blacklisting. New York: Putnam. 1972. 
A Fortunate Life. St. Martin's Griffin. 2009. s. 352. ISBN 0-312-59043-1. 


== Referanser ==


== Eksterne lenker ==
Offisielt nettsted 
(en) Robert Vaughn – kategori av bilder, video eller lyd på Commons 
(en) Robert Vaughn på Internet Movie Database 
(sv) Robert Vaughn i Svensk Filmdatabas 
(da) Robert Vaughn på Filmdatabasen 
(da) Robert Vaughn på Scope 
(fr) Robert Vaughn på Allociné 
(en) Robert Vaughn på AllMovie 
(en) Robert Vaughn hos Turner Classic Movies 
(en) Robert Vaughn hos The Movie Database 
(en) Robert Vaughn hos Internet Broadway Database 
(en) Robert Vaughn hos Behind The Voice Actors 
(en) Robert Vaughn på Internet Broadway Database
(en) Robert Vaughn på Internet Off-Broadway Database